open-index/open-wikipedia-markdown huggingface dataset:
Farels Viljamss

**Farels Viljamss** (; dzimis ) ir amerikāņu dziedātājs, dziesmu autors, reperis, ierakstu producents, mūziķis un modes dizainers.

Kopā ar Čadu Hugo ir izveidojis producentu duetu *[[The Neptunes]]*. Tāpat ir grupas N.E.R.D vadošais vokālists un bundzinieks. 2003. gada jūnijā tika izdots viņa debijas solo singls *Frontin*, kurā piedalījies arī *[[Jay-Z]]*. 2006. gadā iznāca viņa debijas studijas albums *[[In My Mind]]*, 2014. gadā — *[[Girl (albums)|Girl]]*. Albuma *Girl* vadošais singls *Happy* bija iekļauts filmas "Nejaukais es 2" skaņu celiņā, tāpat dziesma tika nominēta Amerikas Kinoakadēmijas balvai.

Ir producējis vairākus singlus dažādiem mūziķiem, kas kļuvuši par hitiem. Viljamss ir septiņas reizes saņēmis *[[Grammy]]* balvu, no kurām divas reizes — kopā ar *The Neptunes*.

## Ārējās saites

*
Boēcijs

**Anicijs Manlijs Severīns Boēcijs** (*Anicius Manlius Severinus Boëthius*, arī *Boethius* un *Boetius*; dzimis apmēram 480. gadā, miris 524. vai 525. gadā) bija romiešu filozofs, valsts darbinieks un katoļu svētais.

Dzimis Romā senā un ietekmīgā Aniciju ģimenē, no kuras nācis imperators Petronijs Maksims un Olibrijs, kā arī vairāki konsuli. Arī viņa tēvs Flāvijs Manlijs Boēcijs bija konsuls. Pats Boēcijs jau 25 gadu vecumā bija senators, 522. gadā ticis iecelts par valsts kancelejas vadītāju galma maģistru.

Nodarbojies ar Aristoteļa un vairāku citu sengrieķu filozofu darbu tulkošanu latīņu valodā. Boēcija ievērojamākais darbs bija "Filozofijas mierinājums" (), ko viņš sacerēja cietumā, kur nokļuva pēc Itālijas ostgotu valdnieka Teodorika Lielā pavēles par pret valdnieku vērstas sazvērestības plānošanu. "Filozofijas mierinājums" kļuva par vienu no populārākajiem un ietekmīgākajiem Viduslaiku darbiem. 524. gadā Boēcijam cietumā izpildīts nāvessods.
Eiropas kultūras vēsturē dažreiz ticis dēvēts par *pēdējo romieti*.

1883. gadā katoļu baznīca pasludināja viņu par svēto.

## Atsauces

## Ārējās saites
* 
* Biogrāfija 
* 
* Stenfordas filozofijas enciklopēdijas ieraksts 
* ''Philosophers.co.uk'' ieraksts
Diofants

**Diofants** (; dzimis laikposmā starp 201. un 215. gadu, miris laikposmā starp 285. un 299. gadu) bija sengrieķu matemātiķis no Aleksandrijas.

Viņš ir pazīstams ar savu darbību algebras nozarē, tiek saukts par "algebras tēvu". Diofanta galvenais darbs ir traktāts "Aritmētika" (*Arithmetica*), kas sastāv no 13 grāmatām, no kurām daļa nav saglabājusies. Šajā darbā ir apkopotas 130 algebras problēmas un sniegti risinājumi uzdevumiem, kas galvenokārt reducējās uz nenoteiktajiem vienādojumiem, kuri grāmatā tikuši saukti par Diofanta vienādojumiem. Diofants matemātiskos lielumus un darbības apzīmējis ar saīsinātiem vārdiem un nosacītiem algebriskiem apzīmējumiem. Bija pirmais grieķu matemātiķis, kas atzinis daļskaitļus par skaitļiem.

Diofanta darbus vēlāk izmantojuši tādi matemātiķi kā Pjērs Fermā, Leonards Eilers un Kārlis Frīdrihs Gauss.

## Atsauces

## Ārējās saites
Rožņavas apriņķis

**Rožņavas apriņķis** () ir Slovākijas Košices apgabala administratīvā iedalījuma vienība. Robežojas ar Košices apgabala Spišska Nova Vesas, Gelnicas un Košices apkārtnes apriņķiem, Prešovas apgabala Popradas apriņķi, Banska Bistricas apgabala Revūcas un Brezno apriņķiem, kā arī Ungāriju.

Apriņķa Kobeljarovo ciemā dzimis slovāku atmodas darbinieks Pavels Jozefs Šafāriks (*Pavel Jozef Šafárik*, 1795-1861), bet Vlahovo ciemā - ungāru politiķis Ģula Andrāši (*Andrássy Gyula*, 1823-1890).

## Ārējās saites
*
Tims Vellenss

**Tims Vellenss** (; dzimis ) ir profesionāls Beļģijas šosejas riteņbraucējs un bijušais kalnu riteņbraucējs, kurš pārstāv *[[UCI ProTeam]]* komandu **'.

Līdz šim viņa lielākās uzvaras ir 2014. un 2015. gada ''[[Eneco Tour]]'' kopvērtējums. 2015. gadā viņš uzvarēja arī viendienas sacensībās ''[[Grand Prix Cycliste de Montréal]]''.

2016. gadā uzvarēja ''[[2016. gada Giro d'Italia|Giro d'Italia]]'' sacensību sestajā posmā. Pēc tam jūlijā uzvarēja ''[[Tour de Pologne]]'' sacensību kopvērtējumā, izcīnot uzvaru arī piektajā posmā, kā arī kalnu un starpfinišu klasifikācijā.

2018. gada aprīlī uzvarēja ''[[Brabantse Pijl]]'' viendienas sacensībās. [[2018. gada Giro d'Italia]] uzvarēja sacensību 4. posmā.

2022. gada augustā tika ziņots par Vellensa pievienošanos **' komandai no nākamās sezonas.

## Atsauces

## Ārējās saites
* 

*''Lotto-Belisol'' profils
Jāko Lasila

**Jāko Lasila** (, dzimis 1928. gada 27. martā, miris 2003. gada 4. jūlijā) bija Somijas uzņēmējs. Bijis apdrošināšanas uzņēmuma *Pohjola Vakuutus* un bankas *[[Kansallis-Osake-Pankki]]* izpilddirektors.

Lasila mācījies Helsinku ekonomikas skolā. Doktorantūru ekonomikas zinātnē pabeidzis 1966. gadā. 1988. gadā viņam piešķirts goda doktora tituls.

## Karjera
* *Teollistamisrahasto Oy*, izpilddirektors (1967—1970)
* Somijas banka, padomes loceklis (1970—1974)
* *Vakuutusosakeyhtiö Pohjola*, izpilddirektors (1974—1983)
* *[[Kansallis-Osake-Pankki]]*, izpilddirektors (1983—1991)

## Atsauces
Andrejs Zaķis (nozīmju atdalīšana)

**Andrejs Zaķis** var būt:
* Andrejs Zaķis — politiķis;
* pareizticīgo bīskaps Aleksandrs — pilsoniskajā vārdā Andrejs Zaķis.

## Skatīt arī
* Zaķis
Unisex

***Unisex*** ir jēdziens, kas tiek attiecināts uz objektiem, kas piemēroti jebkuram dzimumam. Termins “unisex” tika radīts 1960. gados un tika lietots diezgan neformāli.
Dauguļu iela (Rīga)

**Dauguļu iela** ir iela Rīgā, Zemgales priekšpilsētā, Bieriņu apkaimē (Mārupē un Petriņciemā). Dauguļu iela sākas krustojumā ar Mežotnes ielu (ir gan vēl īss strupceļa atzarojums uz ziemeļiem no Mežotnes ielas Kārļa Ulmaņa gatves virzienā) un beidzas pie Rīgas robežas ar Mārupes novadu krustojumā ar Sīpeles ielu. Kopējais ielas garums ir 1600 metri, un tā sastāv no 2 šaurām braukšanas joslām ar asfalta segumu.

Dauguļu ielā ir gandrīz tikai savrupmāju apbūve. Posmā starp Kantora ielu un Penkules ielu tā šķērso Mārupīti.

## Ielu savienojumi
Dauguļu iela ir savienota ar šādām ielām:
* Mežotnes iela
* Mēmeles iela (T veida krustojums)
* Daibes iela
* Dikļu iela
* Druvas iela
* Dāliju iela
* Drustu iela
* Kantora iela
* Penkules iela
* Cēres iela (T veida krustojums)
* Kravas iela (T veida krustojums)
* Sējas iela (T veida krustojums)
* Sīpeles iela (T veida krustojums)

## Skatīt arī
* Bieriņi

## Atsauces
Nātrene

thumbnail|Nātrene uz rokas
**Nātrene** () ir ādas slimība jeb alerģija, kam raksturīgi nātres dzēlumiem līdzīgi izsitumi un nieze uz ādas, retāk uz gļotādas. Nātrene var būt gan akūta, gan hroniska. Akūtā nātrene var parādīties ļoti strauji un ilgt no dažām minūtēm līdz pat vairākām stundām, bet hroniskā nātrene var ilgt vairākus mēnešus un bieži atkārtoties.

Ārstēšana var izvērsties ilgstoša. Jālieto prethistamīna līdzekļi, efedrīns, adrenalīns, hormonu preparāti, kā arī vakcīnas, kas satur ļoti mazas nātreni izraisošo faktoru devas. Lai novērstu slimību, ir jāizvairās no kaitīgiem faktoriem, kā arī laikus jāārstē slimības, kas var izraisīt nātreni.

Nātrene var būt simptoms, kas norāda uz kolagenozi, ļaundabīgu audzēju, cukura diabētu, aknu un nieru slimībām, serumslimībām un siena drudzi.

## Cēloņi
Nātreni var izraisīt, piemēram, medikamenti, uzturlīdzekļu lietošana, kā kokakola, olas, zivis, zemenes un vēži, smaržas, fizikāli kairinātāji (visbiežāk ultravioletais starojums) un aukstums, ķīmiskie aerosoli, ziedputekšņi, kā arī odu, bišu, lapseņu, blusu vai citu kukaiņu kodumi.

## Atsauces
Klinkers

250px|thumb|Klinkera ķieģeļi
**Klinkers** ir keramisks materiāls — augstā temperatūrā (ap 1200 °C) apdedzināts māls ar blīvu, saķepušu iekšējo struktūru. Tam raksturīga maza ūdens uzsūkšanas spēja un liela mehāniskā izturība. Izmanto tādos izstrādājumos kā ārējās apdares ķieģeļi, bruģis, ķieģeļflīzes, grīdas flīzes un dakstiņi. Bruģi, kas tiek izgatavots no līdz saķepšanas stadijai apdedzināta māla, sauc par klinkera bruģi. Tam ir ļoti augsta nodilumizturība.

Ķīmijas tehnoloģijā par klinkeru sauc apdedzinātu kaļķakmens un māla maisījumu, kuru samaļot iegūst cementu.

## Atsauces
Kallass

**Kallass** ( — 'krasts'; sieviešu dzimtē Kallasa) ir igauņu cilmes uzvārds. Cilvēki ar šo uzvārdu:

* Aleksandrs Kallass (1892—pēc 1947) — Latvijas ierēdnis;
* Sīms Kallass (*Siim Kallas*; 1948) — Igaunijas politiķis.
Ērgļu klintis

thumb|250px|Ērgļu klintis 2018. gadā
thumb|250px|Ērgļu klintis 2014. gadā
**Ērgļu klintis** (arī **Ērģeļu klintis**, **Pieškaļu iezis** un **Pieškalnu iezis**) ir devona smilšakmens atsegums Gaujas kreisajā krastā. Ērgļu klintis ir valsts nozīmes aizsargājams ģeoloģisks dabas piemineklis, kā arī Latvijas un Eiropas Savienības nozīmes aizsargājams biotops. Klintis ir aptuveni 700 metrus garas un 18-26 metrus augstas. Tās atrodas aptuveni 6,5 km no Cēsīm, Pieškalnu ciema pievārtē, Priekuļu pagastā. Devona smilšakmenī, kas veido šo dabas objektu, ir novērojams slīpslāņojums, kā arī fosforītu ieslēgumi un devona zivju fosilijas. Iezī ir saskatāmas dzelzs savienojumu migrācijas pēdas, kas izskatās kā rūsganas josliņas. Iezī novērojami arī lūzumi, kas radušies tektonisku procesu ietekmē laikā, kad veidojās Gaujas senleja.

## Nosaukums
Teika stāsta, ka klintis iedēvētas par *Ērģeļu klintīm* tādēļ, ka atbalss pret klinti skanējusi kā ērģeles, savukārt Pieškaļu vārds nāk no tuvējo māju nosaukuma. Mūsdienās lietotais nosaukums „Ērgļu klintis” plašāk izmantots pēckara gados, kaut gan uz smilšakmens klintīm nekad nav manīti ligzdojam ērgļi.

## Tūrisma bāze uz klintīm
Pāris gadus pirms Gaujas nacionālā parka izveidošanas, priežu mežā virs klintīm tika uzsākta tūristu bāzes celtniecība, kas izsauca plašu sabiedrības protestu. Ar tā laika mežsaimniecības un mežrūpniecības ministra Leona Vītola atbalstu tika izveidots Gaujas nacionālais parks, un izmaksājot kompensāciju, 1974. gadā izdevās pārtraukt tūrisma bāzes celtniecību un nojaukt jau izveidotās ēkas. Šis bija viens no pirmajiem gadījumiem Latvijā, kad dabas aizsardzības intereses smagi ietekmēja nepārdomātus celtniecības plānus.

## Attēlu galerija

Attēls:Ergeljuklintis424aug037qg.jpg|Ērģļu klintis 2003. gadā
Attēls:Priekuļu pagasts, Latvia - panoramio (2).jpg|Ērgļu klintis 2012. gadā
Attēls:Ērgļu klintis 02.jpg|Ērgļu klintis 2017. gadā
Attēls:Ērgļu klintis 14.jpg|Klinšu izcilnis
Attēls:Ērgļu klintis 06.jpg|Klintis, skatoties no Gaujas
Attēls:Ērgļu klintis 09.jpg|No klints atšķēlušies ieža gabali
Attēls:Ērgļu klints. Raksts uz ieža - LATVIETĪ ALLAŽ MĪT LĀŠPLĒŠA GARS,TAD DZIMTENI NEMĪDĪS NAIDNIEKU BARS. - Guntars Mednis - Panoramio.jpg|Gravējumi klintī
Attēls:Gauja pie Ērgļu klintīm 2000-08-19.jpg|Gaujas līkumi pie Ērgļu klintīm


## Atsauces

## Ārējās saites
80 Plus

**80 Plus** (preču zīme **80 PLUS**) ir brīvprātīga sertifikācijas programma, kura paredzēta datoru barošanas bloku (PSU) energoefektivitātes popularizēšanai. To 2004. gadā uzsāka *Ecos Consulting* un tā sertificē produktus, kuri uzrāda vairāk kā 80% energoefektivitāti pie 20%, 50% un 100% noslodzes un jaudas koeficientu 0,9 vai lielāku pie 100% noslodzes. Tas nozīmē, ka šādi barošanas bloki nelietderīgi siltumā pārvērtīs 20% vai mazāk elektroenerģijas pie norādītās noslodzes, samazinot elektrības lietojumu un izmaksas, salīdzinot ar mazāk efektīviem barošanas blokiem.

## Sertifikācijas līmeņi

## Atsauces

## Ārējās saites
* .
* .
* .
* .
Five Nights at Freddy's

***Five Nights at Freddys*** ir 2014. gada izdzīvošanas šausmu datorspēle no pirmās personas skatpunkta, kuru izstrādāja un 2014. gada 8. augustā izdeva neatkarīgais spēļu izstrādātājs Skots Kavtons. Šai spēlei ir vēl 5 daļas - Five Nights at Freddy's 2, Five Nights at Freddy's 3, Five Nights at Freddy's 4, Five Nights at Freddy's: Sister Location, un Five Nights at Freddy's 6 vai Freddy Fazbear's Pizzaria Simulator.

2023. gadā izdota tāda paša nosaukuma filma, kas ir balstīta uz spēles motīviem.

## Sižets
Spēles galvenais varonis Maiks Šmidts iegūst nakts maiņas apsarga darbu Fredija Fazbēra picērijā. Ierodoties savā darba vietā, Maiks saņem ierakstītu ziņojumu no iepriekšējā apsarga, kurš pastāsta, ka picērijas robotizētajiem talismaniem tiek ļauts pa nakti staigāt pa restorānu, lai nenobloķētos to servodzinēji. Viņš arī atklāj, ka kopš "1987. gada sakošanas" () starpgadījuma tiem pa dienu restorānā vairs neļauj brīvi pārvietoties. Vēl viņš brīdina, ka sastopoties ar cilvēku, robotizētais talismans to uztvers kā vēl neietērptu robotu un ar varu iestūķēs to brīvajā talismana tērpā, cilvēku nogalinot.

## Spēle
Spēlē ir jāizdzīvo no pusnakts līdz sešiem rītā. Pa šo laiku ir jāizmanto pēc iespējas mazāk enerģijas (parādīta procentos ekrāna kreisajā augšējā stūrī), kas attiecīgi nozīmē, ka vajag mazāk izmantot pieejamos aizsargrīkus — kameras, ar kurām var redzēt talismanu atrašanos dažādās telpās un aizveramas metāla durvis. Spēlē ir 5 talismani - Fredijs Fazbērs, Bonijs, Čika, Foksijs un noslēpumainais Zeltainais Fredijs. Talismani sākumā atrodas telpā, kura redzama ar "CAM 1A" kameru, bet Foksijs sākumā atrodas CAM 1C kamerā. Pēc kāda laika tie viens pēc otra pamet savu vietu un sāk staigāt pa restorānu, tuvojoties arī apsarga telpai. Par talismanu atrašanos blakus liecina seju parādīšanās labajā pusē esošajā logā, kā arī dīvainu aprišu parādīšanās aiz sienas un paskatīšanos cauri durvīm (kreisā puse). Spēles ieraksti mēdz pateikt priekšā, kādas ir katra talismana īpatnības un kas jāizdara, lai izvairītos no konkrētā talismana. Zaudēt var divējādi:

# Kāds no talismaniem iekļūst apsarga telpā un tevi noķer;
# Beidzas enerģija pirms sešiem no rīta un talismans tevi noķer.

Spēlē ir piecas naktis un katra nākamā ir arvien grūtāka. Izdzīvojot visas naktis, spēle ir izieta.

## Atsauces
Alkala de Enaresa

**Alkala de Enaresa** () ir pilsēta un municipalitāte Spānijas centrālajā daļā, Madrides komūnā pie Enaresas upes. Atrodas 35 kilometru attālumā uz ziemeļaustrumiem no Spānijas galvaspilsētas Madrides. Pilsēta izvietojusies Centrālajā Kordiljerā, vidēji 645 metrus virs jūras līmeņa. Alkalas de Enaresas vēsturiskais centrs ir iekļauts UNESCO Pasaules mantojuma sarakstā. Spāņu rakstnieka Migela de Servantesa dzimtā pilsēta.

Pilsētas kopējā platība ir 87,72 km², pēc 2012. gada datiem, pilsētā dzīvo 203 924 iedzīvotāji. Pēc oficiālajiem datiem 18% no kopējā iedzīvotāju skaita ir nepilsoņi, bet no tiem 30% ir iebraucēji no Austrumeiropas. Ar vairāk kā 35 000 čigānu tā ir lielākā čigānu mītnes vieta Spānijā.

## Atsauces

## Ārējās saites
Kazu grava

300px|thumb|Septiņavotu Lielais ūdenskritums
**Kazu grava** (arī **Kazu ieleja**, **Lībānu—Jaunzemju ieleja**) atrodas Priekuļu pagastā, netālu no autoceļa P20. Kazu grava ir valsts aizsargāta teritorija. Šajā ielejā atrodas vairāki nozīmīgi apskates objekti (tomēr tie netiek popularizēti no pašvaldības puses, jo teritorija ir privātīpašums). Lielākais no tiem, Septiņavotu Lielais ūdenskritums, ir viens no iespaidīgākajiem Latvijas ūdenskritumiem. Tas ir izveidojies vietā, kur kādreiz bijis Lībānu-Jaunzemju avotkaļķu karjers. Kazu gravas apkārtnē ir atklātas vairākas alas, kā arī šeit atrodas lielākās dolomītu alas Latvijā — Sikspārņu alas. Ielejas ziemeļrietumu galā atrodas saldūdens kaļķiežu atsegums — Lībānu-Jaunzemju šūnakmens krauja. Laika gaitā, gravas karbonātisko avotu ūdeņi izgulsnējuši 11 — 13 m biezu avotkaļķu kārtu, kura pēcāk izmantota kā avotkaļķu karjers. Kaļķakmens ieguves vieta veidojusies senās ielejas malā, kas laika gaitā pievienojusies Kazu gravai. Šeit šūnakmens atradne tika izmantota jau no 19. gadsimta nogales līdz nākamā gadsimta 60. gadiem, tad tā tika pamesta.

## Attēlu galerija

Attēls:LībānuKarjers.jpg|Lībānu-Jaunzemju šūnakmens karjers pirms 2. pasaules kara
Attēls:Septiņavotu Lielais ūdenskritums .Seven sources great falls - Guntars Mednis - Panoramio.jpg|Septiņavotu lielais ūdenskritums 2011. gadā
Attēls:Kazu grava 09.jpg|Septiņavotu lielais ūdenskritums 2017. gadā
Attēls:Kazu grava 30.jpg|Akmeņu krāvums
Attēls:Upīte Kazu gravā.jpg|Cauri gravai tekošā upe
Attēls:Kazu grava 20.jpg|Karjera mala
Attēls:Kazu grava 18.jpg|Lībānu-Jaunzemju šūnakmens krauja
Attēls:Kazu grava 12.jpg|Avotkaļķu siena


## Atsauces

## Ārējās saites
WhatsApp

***WhatsApp*** ir tiešsaistes tīkla lietotne viedtālruņiem, kas darbojas kopš 2009. gada. *WhatsApp* mītne atrodas Mauntinvjū, Kalifornijā (Silīcija ielejā), un uzņēmumā ir 55 darbinieki. Kompāniju dibināja Jans Kums (*Jan Koum*, uzņēmuma vadītājs) un Braiens Ektons (*Brian Acton*).

2014. gadā to iegādājās pasaulē lielākā tiešsaistes sociālā tīkla *[[Facebook]]* īpašnieki *Facebook Inc.* par 19 miljardiem ASV dolāru, kas ir lielākais darījums *Facebook * vēsturē. 3. oktobrī darījumu atļāva Eiropas Komisija.

*WhatsApp* popularitāte ir ļoti ievērojami samazinājusi tradicionālo īsziņu lietošanu, radot milzīgus zaudējumus telesakaru operatoriem. 2016. gadā *WhatsApp* lietoja aptuveni miljards cilvēku, tādējādi tas bija otrais lielākais tiešsaistes saziņas serviss pasaulē pēc *[[Facebook]]*, kam bija 1,5 miljardi lietotāju. 2023. gada beigās *WhatsApp* aktīvo lietotāju skaits pārsniedza 2 miljardus.

## Atsauces

## Ārējās saites

*
Normcore

thumb|''Normcore'' piemērs
***Normcore*** ir *unisex* modes tendence, kurā tiek izmantots vienkāršs, ērts, funkcionāls, ikdienišķs apģērbs. Termins veidots apvienojot "normāls" un *"hardcore"*. *Normcore* valkātāji nevēlas sevi īpaši atšķirt no citiem pēc apģērba, tas nenozīmē, ka *normcore* cienītāji būtu nevīžīgu un valkātu to, kas pagadās, bet veiktu apzinātu izvēli izvēloties savu apģērbu. Tiek uzskatīts, ka stils radies pārlieku ātri mainīgo modes tendenču rezultātā.
Stils sastāv no džinsiem vai sporta biksēm, t-krekliem, pogājamiem krekliem, kapučjakām, polo krekliem, chino stila biksēm un sportiskiem apaviem. Neiekļauj sievišķīgas rotas vai blūzes.

*Normcore* apģērbs ir diezgan lēti saražojams un tiek pārdots daudzos lielajos ātrās modes ķēdes veikalos.

Stilam ir arī īpašs paveids pusmūža vecuma un nedaudz jaunākām sievietēm — *[[menocore]]*.

## Atsauces
Spišska Nova Vesas apriņķis

**Spišska Nova Vesas apriņķis** () ir Slovākijas Košices apgabala administratīvā iedalījuma vienība. Robežojas ar Košices apgabala Gelnicas un Rožņavas apriņķiem, Prešovas apgabala Popradas, Levočas un Prešovas apriņķiem.

Rajona teritorijā atrodas UNESCO Pasaules mantojuma sarakstā iekļautā Spišas pils. Spišas pilī dzimis Ungārijas karalis Jānošs I Sapojai (*Szapolyai János*, 1487-1540).

## Ārējās saites
* 
*Spišas pils
Autoceļš A17 (Lietuva)

|}
|}

Autoceļš **A17** Panevēžas apvedceļš ir Lietuvas maģistrālais autoceļš. Autoceļa garums ir 22,3 kilometri.

Dienvidu pusē autoceļš sākas divu līmeņu šķērsojumā ar Autoceļu A2 un Autoceļu A8. Apvedceļa rietumu pusē tas šķērso Autoceļu A9. A17 beidzas pilsētas ziemeļu galā, pievienojoties Autoceļam A10.

## Vēsture
Panevēžas apvedceļš izbūvēts 20. gadsimta, deviņdesmitajos gados. Posms no A2 līdz A9 izbūvēts 1995. gadā, bet posms no A9 līdz A10 pabeigts 1999. gadā. Pēc abu posmu pabeigšanas, autoceļš tika iekļauts Eiropas autoceļā E67 un E272.
Mora

**Mora** var būt:

* mora (valodniecība) — fonoloģiska vienība, kas mazāka par zilbi, kuru skaits zilbē nosaka zilbes svaru jeb garumu;
* turku nosaukums Peloponēsas pussalai Grieķijā;
* Mora (Zviedrija) — pilsēta Dālarnas lēnē.

Cilvēki ar šādu uzvārdu:

* Džūliana Mora (*Julianne Moore*) — amerikāņu kinoaktrise (1960);
* Marija Teresa Mora (*María Teresa Mora*) — Kubas šahiste (1902—1980);
* Valda Mora — latviešu skolotāja un dzejniece (1902—2001).
Zilbiskums

**Zilbiskums** ir termins, ko parasti attiecina uz kāda līdzskaņa spēju veidot zilbes kodolu (t.i., būt **zilbiskam**). Starptautiskajā fonētiskajā alfabētā zilbiskumu apzīmē ar vertikālu līniju zem zīmes, piemēram, , ja zīmei ir apakšgarums, zilbiskuma diakritiskā zīme tiek norādīta virs tās, piemēram, .

## Latviešu valodā

Latviešu valodā zilbiski var būt skaneņi, to vidū nazālie līdzskaņi (jeb nāseņi)  (kas atbilst burtiem ⟨n ņ m⟩) un likvīdie līdzskaņi (jeb plūdeņi)  (kas atbilst burtiem ⟨l ļ r⟩).

Latviešu valodas vārdi, kuros zilbes kodolu veido zilbiski līdzskaņi:
* *drēgns* 
* *putns* 
* *krāšņs*  
* *posms* 
* *kakls*  vai  (par nebalsīgu troksneņu garumu latviešu valodā skat. rakstu *[[geminācija]]*)
* *bebrs* 
* *centrs* 
* *slapjš*  (*piezīme:* puspatskanis  ir sonorantāks jeb skanīgāks par citiem līdzskaņiem, taču kā zilbes kodolu veidot spējīgus parasti min tikai skanīgos nāseņus un plūdeņus).

## Vācu valodā

Vācu valodas izskaņa *-en* var tikt realizēta gan kā  (vidēja mēles pacēluma vidējās rindas patskaņa) un nezilbiska  kombinācija, gan kā zilbisks . Piemēram,  vai .

## Angļu valodā

Glotāla slēdzeņa un zilbiska  kombinācija ir standarta izruna tādiem vārdiem kā *mountain*, *button*, *cotton* standarta amerikāņu angļu valodā.

Tā pat kā vācu valodā sastopami izrunas varianti, kad zilbisks līdzskanis tiek aizstāts ar vidēja mēles pacēluma vidējas rindas patskaņa un attiecīgā līdzskaņa (nezilbiskas versijas) kombināciju, piemēram,  un  kā vārda *rhythm* izrunas varianti.

## Atsauces
ISO 216

**ISO 216** nosaka starptautisku standartu (ISO) papīra izmēriem, kurus izmanto vairums pasaules valstu, izņemot ASV, Kanādu un vēl dažas valstis. Standarts nosaka "A" un "B" papīra izmēru sērijas, ieskaitot A4, visbiežāk pieejamo izmēru. Divi papildinoši standarti ISO 217 un ISO 269 nosaka saistītos papīru izmērus; ISO 269 "C" sērija bieži vien tiek norādīta līdz ar A un B izmēriem.

Visiem ISO 216, ISO 217 un ISO 269 papīra izmēriem (izņemot DL) ir vienāda malu garuma attiecība 1:\sqrt{2}. Šai attiecībai piemīt unikāla īpašība, ka to salokot vai pārgriežot uz pusēm, rezultātā saglabājās malu garuma attiecība. Katra ISO papīra izmēra laukums ir puse no nākamā lielākā izmēra laukuma.

## Vēsture
Priekšrocības papīra izmēram ar malu attiecību 1:\sqrt{2} savā vēstulē Johanam Bekmanam jau 1786. gadā minēja vācu zinātnieks Georgs Kristofs Lihtenbergs. Formāti, kuri kļuva par A2, A3, B3, B4 un B5 tika izstrādāti Francijā un publicēti 1798. gadā Franču revolūcijas laikā.

20. gadsimta sākumā Valters Porstmans pārvērta Lihtenberga ideju reālā dažādu papīra izmēru sistēmā. Porstmana sistēma 1922. gadā Vācijā tika ieviesta kā DIN standarts (DIN 476), aizvietojot daudzus dažādus citus papīra formātus. Vācijā, Austrijā, Spānijā un Portugālē vēl šobrīd ikdienā šos formātus sauc par "DIN A*x*".

Galvenā sistēmas priekšrocība ir tās mērogošana: ja lapu ar malu garumu attiecību 1:\sqrt{2} sadala divās vienādās daļās paralēli īsākajām malām, tad šīm pusēm joprojām būs malu attiecība 1:\sqrt{2}. Jebkura izmēra salocītas brošūras var veidot, izmantojot lapas no nākamā lielākā izmēra, piemēram, salokot A4 lapas, var iegūt A5 izmēra brošūras. Sistēma ļauj mērogot, nemainot malu attiecību no izmēra uz izmēru, kā, piemēram, veidojot fotokopijas un palielinot no A4 uz A3 vai samazinot A3 uz A4. Līdzīgi, divas A4 lapas var samazināt tā, lai tās precīzi ietilptu uz vienas A4 lapas, neko nenogriežot un neatstājot neizmantotas malas.

Katras lapas svaru ir vienkārši aprēķināt, ja zināms bāzes svars gramos uz kvadrātmetru (g/m2). Tā kā A0 lapas laukums ir 1&nbsp;m2, lapas svars gramos sakrīt ar tās bāzes svaru g/m2. Standarta A4 lapa ar blīvumu 80&nbsp;g/m2 sver 5&nbsp;g, jo tā ir 1/16 (četrreiz dalīta uz pusēm) no A0 lapas. Tāpēc svars un saistītie pasta sūtīšanas izdevumi var tikt aprēķināti, saskaitot izmantotās lapas.

ISO 216 un ar to saistītie standarti pirmoreiz tika publicēti laikā no 1975. līdz 1995. gadam:
* ISO 216:2007, kas nosaka A un B sērijas lapu izmērus
* ISO 269:1985, kas nosaka C sērijas aplokšņu izmērus
* ISO 217:2013, kas nosaka RA un SRA sērijas neapstrādāto ("neapgriezto") lapu izmērus

## Pielaides
Standartā norādītās pielaides ir:
* ±1,5&nbsp;mm izmēriem līdz 150&nbsp;mm,
* ±2,0&nbsp;mm izmēriem no 150 līdz 600&nbsp;mm, un
* ±3,0&nbsp;mm izmēriem virs 600&nbsp;mm.

## A, B, C salīdzinājums

## Atsauces

## Ārējās saites

* Starptautiskie standarta papīra izmēri: ISO 216 detalizācija un pamatojums
* ISO 216 ''iso.org'' vietnē
Lasila

**Lasila** () var būt:
* Jāko Lasila (*Jaakko Lassila*), somu uzņēmējs;
* Tēmu Lasila (*Teemu Lassila*) somu hokejists.

## Skatīt arī
* *[[Lassila & Tikanoja]]*
Trebišovas apriņķis

**Trebišovas apriņķis** () ir Slovākijas Košices apgabala administratīvā iedalījuma vienība. Robežojas ar Košices apgabala Mihalovces un Košices apkārtnes apriņķiem, Prešovas apgabala Vranovas pie Topļas apriņķi, kā arī Ukrainu un Ungāriju.

Rajona dienvidrietumu daļa ietilpst Tokajas vīnkopības reģionā (lielākā reģiona daļa atrodas Ungārijā).

Rajona Bačkovas ciemā dzimis ungāru botāniķis Imre Frivaldski (*Frivaldszky Imre*, 1799-1870), bet Boršas ciemā - Ungārijas nacionālais varonis Ferencs II Rākoci (*II. Rákóczi Ferenc*, 1676-1735).

## Ārējās saites
Vilis Lācītis

**Vilis Lācītis** (īstajā vārdā — **Aleksandrs Ruģēns**; dzimis 1975. gada 20. novembrī) ir latviešu rakstnieks un mūziķis.

Aleksandrs jaunībā nodarbojies ar mūziku, no 2002. līdz 2007. gadam spēlējis grupā "Pupociklu vasara". Pēc tam pārcēlies uz dzīvi Lielbritānijā, no sākuma strādājis vienkāršus darbus, vēlāk studēja antropoloģiju Oksfordas Universitātē.

Rakstniecībā kļuva pazīstams 2010. gadā, kad izdots viņa debijas romāns "Stroika ar skatu uz Londonu", kas stāsta par latviešu viesstrādnieku dzīvi Anglijā, vieglā un humoristiskā tonī uzdodot jautājumus par latviešu identitāti 21. gadsimtā. Romāns parakstīts ar pseidonīmu Vilis Lācītis, autors publiski uzstājās, tērpies lāča maskā, un viņa īstais vārds sākotnēji netika izpausts. Debijas romāns ieguva speciālbalvu "Literatūras gada balvas 2010" ceremonijā, kā arī tika nominēts balvai kategorijā "Labākā debija", tas atzīts par visvairāk lasīto latviešu autora romānu 2010. gadā.

Turpinot sadarbību ar apgādu "Mansards", Vilis Lācītis izdeva nākamo prozas darbu "Pamodināt Lāčplēsi" (2011), kas sākotnējā variantā veidots kā luga. Pēc tam izdotas arī grāmatas "Garais ceļš uz Hantimansijsku" (2012, kopā ar Šmidzi Klonatanu Vāvertu) un "Amsterdamas princips" (2013). 2011. gadā "Stroika ar skatu uz Londonu" izdota klausāmgrāmatā.

2017. gada janvāri ar nosaukumu “Stroika with a London View” klajā nāca Lāciša pirmā romāna tulkojums angļu valodā kas e-grāmatas formā pieejams tīmekļa veikalā “Amazon”.

2013. gadā iznāca grupas "Pupociklu vasara" debijas albums.

## Bibliogrāfija

* *Stroika ar skatu uz Londonu* [romāns]. Rīga: Mansards, 2010.
* *Pamodināt Lāčplēsi* [romāns]. Rīga: Mansards, 2011.
* *Garais ceļš uz Hantimansijsku* [romāns]. Rīga: Mansards, 2012.
* *Amsterdamas princips* [romāns]. Rīga: Mansards, 2013.
* *Sekss un vardarbība* [stāsti]. Rīga: Mansards, 2018.

## Atsauces
Balsīgums

**Balsīgas** skaņas ir tādas, kuru izrunas laikā notiek balss saišu vibrācija. Balsīgums ir viena no fonoloģiskajām šķīrējpazīmēm.

Latviešu valodā (kā daudzās citās valodās) patskaņi (to vidū diftongi), puspatskanis  un skaneņi vienmēr ir balsīgi, šīm skaņām kopīga ir to augstā sonoritāte (t. i., balss plūsmas neaizšķērsotība). Troksneņiem savukārt pastāv balsīgu un nebalsīgu variantu opozīcija.

Līdzīga situācija ir starptautiskajā fonētiskajā alfabētā, kur plaši izplatītajiem nebalsīgajiem troksneņiem ir pašiem savas zīmes (piemēram,  kā  nebalsīgi varianti). Reti sastopamu nebalsīgu skaņu apzīmēšanai izmanto aplīti zem burta, piemēram,  vai aplīti virs burta, ja tam ir apakšgarums, piemēram, .

## Reti sastopamas nebalsīgas skaņas
Sonorantas skaņas (to vidū patskaņi un skaneņi) vairumā valodu ir tikai balsīgas, taču pastāv valodas ar nebalsīgiem patskaņiem un skaneņiem.

Japāņu valodas vārda *suki* ("patikšana") izruna cittautietim varētu izklausīties kā , taču vērojot runātāja muti būtu novērojama mutes forma, kas raksturīga nenoapaļotajam augsta mēles pacēluma pakaļējās rindas patskanim , kas ir japāņu  vērtība, bet bez balss saišu vibrācijas, tādējādi smalkākā fonētiskā pierakstā šādu izrunu varētu pierakstīt kā  ar nebalsīgu patskani .

Japāņu valoda gandrīz vienmēr pieprasa atvērtas zilbes, aizguvumu, internacionālismu un īpašvārdu pierakstā tie var kļūt grūti atpazīstami, piemēram, フレイベルガ *Fureiberuga*, taču ar nebalsīgu  izrunu ir iespējams tos realizēt tuvāk to oriģinālajai izrunai, piemēram,  (jeb ).

Mokšu valodā pastāv nebalsīgas versijas sonorantajiem . Attiecīgi , ko ortogrāfijā apzīmē ar ⟨рх, рьх, лх, льх, йх⟩, piemēram, марь (mar') "oga", марьхть (mar'xt') (dsk.) "ogas".

## Atsauces
Lācītis

**Lācītis** var būt:
* Lācis
* Ozolu lācītis — sēne
* Sila lācītis — sēne
* Vilis Lācītis — rakstnieka pseidonīms
Teherānas konference

[right|thumb|250px|[Josifs Staļins, Franklins Rūzvelts un Vinstons Čērčils Teherānas konferencē]]
[right|thumb|250px|Rūzvelta sākotnējais priekšlikums [Lielvācijas sadalīšanai]]
**Teherānas konference** notika laikā no 1943. gada 28. novembra līdz 1. decembrim Teherānā, Otrā pasaules kara Sabiedroto valstu okupētajā Irānas Imperiālajā Valstī. Konferences dalībvalstis bija Padomju Savienība, Amerikas Savienotās Valstis un Apvienotā Karaliste, kuras pārstāvēja attiecīgo valstu vadītāji: Apvienotās Karalistes premjerministrs Vinstons Čērčils, ASV prezidents Franklins Rūzvelts un PSRS VK(b)P pirmais sekretārs Josifs Staļins. Šī bija pirmā no trim Otrā pasaules kara konferencēm, kurās tikās "lielais trijnieks", 1945. gada februārī notika Jaltas konference, bet 1945. gada jūlijā — Potsdamas konference.

Galvenais apspriežamais jautājums bija plānojamā karadarbība 1944. gadā un pēckara robežas Eiropā.

## Baltijas valstu jautājums
Baltijas valstu okupācijas jautājumā Rūzvelts esot izteicies, ka ASV sabiedriskajai domai ir svarīgas referenduma un pašnoteikšanās tēmas. Viņš domājot, ka pasaule gribētu redzēt iedzīvotāju gribas izpausmi, varbūt ne uzreiz pēc padomju reokupācijas, un viņš pats esot pārliecināts, ka cilvēki nobalsošot par pievienošanos Padomju Savienībai. Tomēr Staļins atbildējis, ka nebija nekādas klaigāšanas par pasaules viedokli, kad cars nedeva Baltijas provincēm autonomiju.

No 1943. gada 1. decembra sarunu pieraksta redzams, ka ASV prezidents Franklins Rūzvelts ierosināja veikt plebiscītu, lai noskaidrotu Baltijas valstu tautu gribu par pievienošanos PSRS. Lai arī Staļins piekrita šādu vēlēšanu rīkošanai nenoteiktā nākotnē, tomēr Aukstā kara apstākļos līdz pat 1991. gada 3. marta aptaujai šāda veida referendums netika izdarīts.

## Vienošanās par pēckara robežām
* Vācija pēc kara sadalāma vairākās valstīs
* Polijas austrumu robeža nospraužama pa Kerzona līniju, bet rietumu robeža gar Oderas upi
* Belostokas apgabals atdodams Polijai, bet PSRS kompensācijā iegūst Austrumprūsijas daļu
* Rietumu sabiedrotie uzstāj uz Somijas neatkarību
* Par Baltijas valstu pievienošanu PSRS rīkojams plebiscīts (tautas nobalsošana) nenoteiktā nākotnē, bet ne starptautiskā kontrolē
* Atjaunojama Irānas neatkarība
* Josips Brozs Tito atzīstams kā patstāvīgs sabiedrotais Dienvidslāvijas teritorijā

## Skatīt arī
* Jaltas konference
* Potsdamas konference

## Atsauces

## Ārējās saites

* Foreign relations of the United States diplomatic papers, The Conferences at Cairo and Tehran, 1943 
* Deklarācija 
* Kvebekas, Kairas un Teherānas konferences
Ilovajska

**Ilovajska** () ir pilsēta Ukrainas dienvidaustrumos Doneckas apgabalā. Izvietojusies apgabala austrumdaļā. Administratīvi pakļauta Harcizkas pilsētas padomei, savukārt Ilovajskas pilsētas padomei pakļauts Vinohradnes ciemats un Tretjaku ciems.

## Vēsture
Apdzīvotā vieta dibināta 1860. gados kā izmaiņas punkts № 17 dzelzceļa līnijā Harkiva—Taganroga. Nosaukts par godu muižnieku Ilovajsku dzimtai, uz kuru zemes dzelzceļš būvēts. Attīstījās kā transporta mezgs. 1904. gadā, pēc otrās dzelzceļa līnijas izbūves, pārtapa par mezgla staciju. Pilsētas statuss kopš 1938. gada.

## Atsauces

## Ārējās saites

* Информационный портал города Иловайск
Novoazovska

**Novoazovska** () ir pilsēta Ukrainas dienvidaustrumos Doneckas apgabalā, Novoazovskas rajona centrs. Izvietojusies apgabala dienvidaustrumos pie Hruzkij Jalančikas upes ietekas Azovas jūrā. Novoazovskas pilsētai pakļauti Huseļščikoves, Kozļivkas un Samsonoves ciemi. Pilsētā vairāki pārtikas uzņēmumi, pie pilsētas Novoazovskas vēja elektrostacija.

Kopš 2014. gada pilsētu okupē pašpasludinātās Doneckas Tautas Republikas, no 2022. gada – Krievijas karaspēks.

## Vēsture
Apdzīvotā vieta dibināta 1849. gadā kā **Novomikolajivskas** (Novonikolajevskas; *Новомиколаївська/Новониколаевская*) kazaku staņica. Attīstījās kā tirdzniecības centrs ar savu ostu. 1923. gadā pārdēvēta pa **Budjoņivku** (*Будьонівка*) par godu karavadonim Semjonam Budjonnijam, 1959. gadā pārdēvēta tagadējā vārdā (*Новоазовськ* — ‘Jaunazovas’).

## Atsauces

## Ārējās saites
Gravis

**Gravis** ir diakritiska zīme (&#x25cc;&#x300;), ko izmanto vairākās valodās. Tā bezatstarpju rakstzīmes HTML ievade ir `&amp;#x300;`.

## Latviešu valoda
Gravis nav daļa no latviešu ortogrāfijas, taču tas tiek izmantots tradicionālajā latviešu fonētiskajā transkripcijā kā krītošas intonācijas apzīmējums, piemēram, transkribējot vārdu "man" – .

## Atsauces
Gelnica

**Gelnica** () ir pilsēta Slovākijā, Košices apgabala Gelnicas apriņķa centrs Slovākijas Rūdu kalnu ziemeļos pie Hornādas pietekas Hnilecas upes.

## Vēsture
Pilsētu 13. gadsimtā dibinājuši Karpatu vācieši no Bavārijas. Attīstījusies kā kalnraču pilsēta, bijusi svarīgs sudraba un vara, kā arī zelta, dzīvsudraba, svina un dzelzs ieguves centrs. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums bija **Gelnicbāņa** (). Pēc Pirmā pasaules kara iekļāvās Čehoslovākijā. 1923. gadā tika slēgta pēdējā šahta, kopš tā laika apvidus dažkārt starp kariem tika dēvēts par "Bada ieleju". No 1993. gada - Slovākijas sastāvā.

## Cilvēki
Pēc etniskā sastāva vairums pilsētas iedzīvotāju ir slovāki (95,92 %). Pēc reliģiskās piederības - katoļi (72,00 %), nereliģiozi (15, 88 %), luterāņi (4,03 %), grieķu katoļi (3,28 %).

## Ārējās saites
*
Dite Liepa

**Dite Liepa** (dzimusi  Rīgā) ir latviešu valodniece, pedagoģe un bijusī basketboliste. Darbojas letonikas un sociolingvistikas nozarē.

Vidējo izglītību ieguvusi Rīgas 25. vidusskolā. 1989. gadā absolvējusi Latvijas Valsts universitātes Filoloģijas fakultātes Žurnālistikas nodaļu. 1998. gadā Liepa ieguva filoloģijas maģistra grādu baltu filoloģijā.

Basketbolā sākusi trenēties 14 gadu vecumā. Viņas pirmais treneris bija Georgs Vasiļjevs, pie kura trenējās Lokomotīves BJSS. No 1983. līdz 1985. gadam spēlējusi Rīgas TTT komandā. TTT sastāvā 1984. gadā izcīnījusi uzvaru PSRS čempionātā. Basketbolistes karjeru beigusi 21 gada vecumā.

1998. gadā uzsākusi darba gaitas Latvijas Universitātē, kur kļuva par lektori Filoloģijas fakultātes Žurnālistikas katedrā. No 2000. līdz 2005. gadam bijusi lektore Latvijas Universitātes Sociālo zinātņu fakultātē. 2005. gadā sāka strādāt Latviešu valodas aģentūrā par Konsultāciju daļas konsultanti un bija aģentūras galvenā lingviste. 

2010. gadā aizstāvējusi doktora disertāciju "Latvijas preses valoda valstiskās neatkarības atjaunošanas procesā: sociolingvistiskais aspekts".

2012. gadā izdota Liepas grāmata "Latvijas preses valoda".

Pašlaik ir pasniedzēja Rīgas Stradiņa universitātē un darbojas arī LU Latviešu valodas institūtā.

Piedalījusies raidījumos "LR1. Pa lielam, uz doto brīdi – rusicismi, anglicismi, no kuriem nevaram atbrīvoties", "Pieturzīmes. Iekļaujošā un vieglā valoda Latvijā: Saruna ar Diti Liepu un Guntu Anču", "LR1. Latviešu valodas stunda: eksāmenu laiks un daži atgādinājumi", "LR1. Latviešu valodas stunda kopā ar Diti Liepu un Andreju Veisbergu", "ReTV/RadioSkonto. Izšķirtspēja" u. c. Sniegusi intervijas izdevumiem "Latvijas Avīze", "Jurista Vārds" u. c. Veidojusi daudzus metodiskos materiālus aktuālos valodas lietojuma jautājumos, piemēram, "Kļūda, kļūda! Vai tiešām kļūda?".

## Atsauces
Voldemārs Vītols

**Voldemārs Vītols** (dzimis , miris ) bija latviešu vieglatlēts, startējis garo distanču skriešanā.

Latvijas meistarsacīkstēs uzvarēja 16 reizes dažādās distancēs. No 1936. līdz 1940. gadam piedalījies visos valstu mačos ar Igauniju un Lietuvu, kur dažādās distancēs guvis 12 uzvaras.

## Dzīvesgājums
Dzimis  Rīgā, pēc Pirmā pasaules kara ar ģimeni pārcēlās uz Strenčiem. 1925. gadā beidza mācības Strenču sešklasīgajā pamatskolā. Mācījies arī V. Olava komercskolā Rīgā un vakara komercskolā.
1930. gadā iestājās karadienestā, dienēja bruņotā vilciena personālsastāvā kā kaprālis.
 Berlīnē izcīnījis 7. vietu 3000 metru šķēršļu skrējienā (9:18,8 min). Pirmajā Eiropas čempionātā 1934. gadā ieņēmis 10. vietu 5000 m distancē.

18 reizes labojis Latvijas rekordu dažādās distancēs (no 1500 m līdz 10 000 m). Vītols bija pirmais Latvijas vieglatlēts, kas 1500 m distanci veicis ātrāk par 4 minūtēm (1938. gadā distanci veicis 3:59,6 min), 5000 m distanci — ātrāk par 15 minūtēm  (1937. gadā distanci veicis 14:55,9 min), 10 000 m — ātrāk par 32 minūtēm  (1938. gadā distanci veicis 31:52,7 min).

No 1932. līdz 1944. gadam 10 reizes uzvarējis Latvijas čempionātā distanču slēpošanā (18 km, 50 km, 4x10 km).
 
Pēc Otrā pasaules kara 1945. gada rudenī Šmerlī sacīkšu laikā viņu apcietināja čekisti,  viņam piesprieda ieslodzījumu Magadanas gulaga nometnē. 1957. gadā atgriezies Latvijā, kur līdz nāvei sporta svētku laikā strādājis Valmieras stadionā un celtniecības darbos Strenčos un dzīvojis Strenčos.

## Personiskie rekordi

## Latvijas čempionāts

## Atsauces

## Ārējās saites
Aleksandrs Upmals

**Pēteris Aleksandrs Upmals** (dzimis  (pēc vecā stila — ), miršanas datums nav zināms) bija Latvijas vieglatlēts, startējis garajās distancēs.

## Dzīvesgājums
Dzimis 1891. gadā Rīgā, Jāņa Upmala un Annas Apolonijas Levas (*Lewa*) ģimenē. 

Pārstāvēja 2. Rīgas Riteņbraucēju biedrību.

 Stokholmā startēja maratona distancē, kurā izstājies pēc 10 km veikšanas. 1914. gada Viskrievijas olimpiskajās sacensībās Rīgā izcīnījis 2. vietu maratonā (3.09:34 h).

## Personiskie rekordi

## Atsauces

## Ārējās saites
Giant Bicycles

***Giant Manufacturing Co. Ltd.*** (, plašāk zināms kā 捷安特) ir Taivānas velosipēdu ražošanas uzņēmums. Tas ir pēc saražotā apjoma lielākais velosipēdu ražošanas uzņēmums pasaulē. *Giant *ir rūpnīcas Taivānā, Nīderlandē un Ķīnā.

## Atsauces

## Ārējās saites
* 
*
Giant

***Giant*** var būt:

* *[[Giant Bicycles]]* — Taivānas velosipēdu ražotājs;
* Giant — 1956. gada filma.
Nikolajs Rasso

**Nikolajs Rasso** (dzimis , miršanas datums nav zināms) bija Latvijas vieglatlēts, startējis garajās distancēs. Pārstāvējis Rīgas "Uniona", kā arī "Marss" biedrību.

 Stokholmā startējis maratona distancē, kurā izstājies pēc 10 km veikšanas.

## Atsauces

## Ārējās saites
Martins Frks

**Martins Frks** (; dzimis ) ir čehu hokejists, spēlē labās malas uzbrucēja pozīcijā. Kopš 2024. gada Frks spēlē AHL komandā Kalgari "Wranglers".

## Spēlētāja karjera
Karjeru sācis Čehijā. Kopš 2010.—2011. gada sezonas spēlē Ziemeļamerikā. Sākumā pirmās trīs sezonas aizvadījis Kvebekas junioru hokeja līgas klubā Halifaksas "Mooseheads". Tā sastāvā 2013. gadā izcīnījis Prezidenta kausu. 2012. gada NHL draftā Frku otrajā kārtā ar kopējo 49. kārtas numuru izraudzījās Detroitas "Red Wings". 2013.—2014. gada sezonas sākumā pārstāvēja Austrumkrasta hokeja līgas klubu Toledo "Walleye", taču sezonu noslēdza AHL klubā Grandrepidsas "Griffins".

Īsi pirms 2016.—17. gada sezonas sākuma Frku neaizsargāto spēlētāju sarakstā izvēlējās Karolīnas "Hurricanes", kuras sastāvā hokejists oktobrī debitēja NHL. "Hurricanes" sastāvā Frks aizvadīja vien divas spēles, nepilnu mēnesi pēc pievienošanās "Hurricanes" viņa līgumu atgūstot Detroitas "Red Wings". 2017.—18. gada sezonu Frks jau pilnībā aizvadīja "Red Wings" sastāvā.

Pārstāvējis dažādas Čehijas jaunatnes izlases.

## Ārējās saites
2014. gada Pasaules čempionāts šosejas riteņbraukšanā

**2014. gada [[Pasaules čempionāts šosejas riteņbraukšanā]]** notika Ponferradā, Spānijā, no 21. līdz 28. septembrim. Tas bija 87. Pasaules čempionāts un septītā reize, kad tas notika Spānijā. Čempionāts sastāvēja no 12 sacensībām — grupas un individuālā brauciena vīriešiem, sievietēm, vīriešiem līdz 23 gadu vecumam, jauniešiem un jaunietēm, kā arī komandu brauciena vīriešu un sieviešu profesionālajām komandām.

## Sacensību grafiks
Visas sacensības sākās un noslēdzās Ponferradā. Visi laiki ir pēc vietējā Centrāleiropas laika (UTC+1).

## Sacensību kopsavilkums

### Elites grupu sacensības

### U-23 sacensības

### Junioru sacensības

## Medaļu tabula

Komandas braucieni ir iekļauti pie valsts, kurā komanda ir reģistrēta UCI.

## Atsauces

## Ārējās saites

* 
* Oficiālais paziņojums par Ponferradas izvēli
SigmaNet

right|207px
***SigmaNet*** ir Latvijas Universitātes Matemātikas un informātikas institūta (LU MII) akadēmiskā tīkla laboratorija.

*SigmaNet* nodarbojas ar e-pasta, mājas lapu uzturēšanu, datu centra pakalpojumiem, vveic domēna vārdu reģistrāciju .lv un starptautiskās zonās, nodrošina virtuālo privāto serveru pakalpojumus. Tā veido un uztur Latvijas akadēmisko tīklu, tai skaita pieslēgumu Eiropas tīklam *[[GÉANT]]*. Laboratorija nodarbojas ar drošības incidentu izmeklēšanu (*[[CERT.LV]]*).
*SigmaNet* ir piedalījies dažādos pētniecības projektos (*TF-CSIRT*, *TF-Storage*, *OSIRIS*, *EGI-InSPIRE*).

Laboratorija sāka darbu 1992. gadā, kad LU MII paspārnē tika izveidots akadēmiskais datortīkls *LATNET*.

2007. gadā Akadēmisko tīklu laboratorija *LATNET* pārdēvēta par *SigmaNet*.

## Atsauces

## Ārējās saites
* SigmaNet
Latnet

**SIA ''Latnet*** bija [[Latvija]]s, [[informācijas tehnoloģijas|informācijas tehnoloģiju]] un [[telesakari|telesakaru]] uzņēmums, viens no lielākajiem datu pārraides pakalpojumu nodrošinātajiem valstī. Tā galvenais birojs bija [[Rīga|Rīgā]]. 2021. gadā to apvienoja ar *Bite Latvija*.

== Vēsture ==
[[Attēls:latnet-logo.jpg|thumb|175px|*LATNET Serviss* logotips]]
*Latnet* pirmsākumi saistīti ar [[Latvijas Universitātes Matemātikas un informātikas institūts|Latvijas Universitātes Matemātikas un informātikas institūtu]] (LU MII), kur 1990. gadu sākumā pirmie Latvijā ieviesa [[internets|internetu]]. 1992. gadā tika izveidots akadēmiskais datortīkls *LATNET*. 1994. gada janvārī *LATNET* tīklā izveidoja klientu apkalpošanas nodaļu.

Tika nolemts no akadēmiskā datortīkla nodalīt komecpakalpojumus, un 1995. gada 15. februārī tika dibināts privāts uzņēmums SIA *Latnet Serviss*. Uzņēmuma darbinieku pamatkodolu veidoja LU MII speciālisti. 
Savukārt akadēmiskais tīkls *LATNET* kopš 2007. gada darbojas ar nosaukumu *SigmaNet*.

2003. gada 1. aprīlī tika dibināts galvenais Latvijas Interneta apmaiņas punkts *LIX*, un *Latnet Serviss* bija viens no tā dibinātājiem un līdzīpašnieks.
2007. gada novembrī *LATNET Serviss* dibināja meitas uzņēmumu SIA *LATNET datu centrs*.
2007. gada vasarā uz *Latnet Serviss* cilvēkresursu un tehnoloģiju bāzes tika dibināts atsevišķs uzņēmums SIA *Monitoringa centrs*; tam kā ārpakalpojums tika nodota *Latnet Serviss* tīkla uzraudzība un administrēšana.
2009. gada decembrī tika dibināts meitas uzņēmums SIA *LATNET TV Serviss*. 2013. gada jūnijā tā nosaukums mainīts uz SIA *TV Serviss*.

2014. gada 21. augustā SIA *Latnet Serviss* tika pārdots telesakaru un IT ārpakalpojumu uzņēmumam SIA *Stream Networks* (tas dibināts 2007. gada 11. aprīlī ar nosaukumu SIA *ICT Consulting* un 2008. gada 4. jūnijā pārdēvēts par SIA *Stream Networks*), kura lielākais akcionārs bija investīciju uzņēmums SIA *ZGI Capital*.

2018. gada 9. aprīlī tika paziņots, ka mobilo sakaru operators [[Bite Latvija|SIA "Bite Latvija"]] iegādājies *LATNET Serviss* mātes uzņēmumu *Stream Networks*.
2018. gada 21. novembrī tika pabeigta *LATNET Serviss* integrācija *Stream Networks*, un SIA *LATNET Serviss* tika dzēsts no [[Uzņēmumu reģistrs|Uzņēmumu reģistra]]. 27. novembrī SIA *Stream Networks* tika pārdēvēts par SIA *Latnet*.

2020. gada 11. decembrī tika sākta uzņēmuma SIA *Latnet* pilnīga integrācija SIA "Bite Latvija", kas noslēdzās 2021. gada 1. aprīlī; daļu SIA *Latnet* īpašuma pievienoja SIA *UNISTARS*.

== Pakalpojumi ==
* Internets un datu pārraide — [[Optiskā šķiedra|optisko kabeļu]] maģistrāles un pieslēguma līnijas; arī radio pieslēgums. Pakalpojums tika piedāvāts aptuveni 2000 klientiem, to skaitā arī citiem IPS.
* IP telefonija
* [[Datu centrs]] — [[serveris|serveru]] uzturēšana, [[mākoņskaitļošana]]s, [[e-pasts|e-pasta]] un [[tīmekļa mitināšana]]s pakalpojumi, domēnu reģistrācija.
* IT apkalpošana
* Mākoņpakalpojumi
* *Latnet OneIT'', IT risinājumu plānošana, projektēšana, izveidošana un apkalpošana

## Atsauces
Cirkumflekss

**Cirkumflekss** (arī **jumtiņš**) ir diakritiska zīme (&#x25cc;&#x302;), ko izmanto vairākās valodās. Tā bezatstarpju rakstzīmes HTML ievade ir `&amp;#x302;`.

Latviešu valodā šo nosaukumu bieži attiecina uz **[[tilde (zīme)|tildi]]** (&#x25cc;&#x303;).

## Etimoloģija
No latīņu *circum* "apkārt" un *flectere* "liekt".

## Terminoloģija latviešu valodā
Ietekmējoties no tildes lietošanas t. s. cirkumfleksa apzīmēšanai (t. i., kāpjoša intonācija lietuviešu valodā un krītoša intonācija latviešu, senprūšu un klasiskajā grieķu valodā), tilde kā diakritiska zīme latviešu valodā bieži tiek saukta par cirkumfleksu. Zemāk dots terminoloģijas salīdzinājums angļu, latviešu, krievu un vācu valodās:

* tilde – cirkumflekss – тильда (*til'da*) – Tilde
*circumflex – jumtiņš – циркумфлекс (*cirkumfleks*) – Zirkumflex

Latviešu literārās valodas vārdnīca vārda "cirkumflekss" definīcijā min, ka vārds var apzīmēt gan (~), gan (^).

Valodniecības pamatterminu skaidrojošā vārdnīca min, ka tikai tilde, kas apzīmē intonāciju, būtu saucama par cirkumfleksu.

## Atsauces
Nokia Asha

200px|thumb|''Nokia Asha'' logo
***Nokia Asha*** ir mazbudžeta mobilo telefonu viedtālruņu sērija, kuru ražo *[[Microsoft Mobile]]* (līdz 2014. gadam *[[Nokia]]*). Pirmais *Asha* modelis izlaists 2011. gadā (*[[Nokia Asha 200/201|Asha 200]]*). Nosaukums aizgūts no sanskrita vārda *āśā* ("cerība", "vēlme").

Agrāk izlaistie *Asha* tālruņi darbojas ar *[[Series 40]]* programmatūras platformu. Kopš 2013. gada maija izlaisto modeļu (*Asha 501*, *Asha 500*, *Asha 502*, *Asha 503* un *Asha 230*) operētājsistēma ir *[[Nokia Asha platform|Asha platform]]*, kas veidota uz *[[Series 40]]* un Norvēģijas uzņēmuma *[[Smarterphone]]* programmatūras bāzes.

*Asha* modeļi ir gan ar tradicionālajiem taustiņiem, gan *QWERTY* tastatūru, gan skārienekrānu. Visiem ir kamera.

2014. gada jūlijā paziņots, ka 18 mēnešu laikā tiks pārtraukts *Asha* tālruņu atbalsts, turpmāk izlaižot modeļus tikai ar *[[Windows Phone]]* operētājsistēmu.

## Atsauces

## Ārējās saites
* Nokia Asha
Vidals

**Vidals** (; sieviešu dzimtē **Vidala**) ir katalāņu cilmes uzvārds. Cilvēki ar šo uzvārdu:

* Alešs Vidals (*Aleix Vidal*; 1989) — Spānijas futbolists;
* Arturo Vidals (*Arturo Vidal*; 1987) — Čīles futbolists.
Medzeva

**Medzeva** () ir pilsēta Slovākijā, Košices apgabala Košices apkārtnes apriņķī pie Bodvas upes.

## Vēsture

Pilsētu 13. gadsimtā dibinājuši Karpatu vācieši, kad Ungārijas karalis Bēla IV Ārpāds tos ataicināja uz Ungāriju pēc mongoļu uzbrukuma. Arī mūsdienās pilsētā ir ievērojama vāciešu kopiena, pilsētas vāciskais nosaukums ir **Mecenzeifene** (). Attīstījusies kā kalnraču pilsēta. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums bija **Mecenzēfa** (). Pēc Pirmā pasaules kara iekļāvās Čehoslovākijā. No 1993. gada - Slovākijas sastāvā.

## Cilvēki
Pēc etniskā sastāva vairums pilsētas iedzīvotāju ir slovāki (75,43 %), vācieši (13,55 %) un čigāni (6,65 %). Pēc reliģiskās piederības - katoļi (77,58 %), nereliģiozi (12,95 %).

## Ārējās saites
*
Lakšmi

thumbnail|200px|Indiešu gleznotāja Ravi Varmas glezna (ap 1910), kurā attēlota Lakšmi
**Lakšmi** (, *lakṣmī* — "laime") jeb **Lakšmī** hinduismā ir bagātības, mīlestības, labklājības un veiksmes dieviete, kā arī skaistuma iemiesojums. Viņa ir Višnu, viena no svarīgākajiem hinduistu dieviem, sieva.
Daudzi hinduisti viņu pielūdz Divali, ikgadējos hindu svētkos. Viena no Mahadēvī ("Lielās dieves") izpausmēm.

Lakšmi tiek attēlota ar četrām rokām, gaišu ādu un rotaslietām. Viņa parasti sēž lotosa ziedā, kuram apkārt nostājušies ziloņi. Viņai ir arī vairākas avatāras.

## Atsauces

## Ārējās saites